钦定古今图书集成/明伦汇编/闺媛典/第229卷 > 杜珍妻周氏
## 钦定古今图书集成/明伦汇编/闺媛典/第229卷 > 杜珍妻周氏

按《南宫县志》：“周氏，文学杜珍妻，卫辉守周友程女也。
幼端静，娴内则，年及笄归杜婉嫕有容德，事舅姑得
其欢心，在娣姒间，逡逡如也。勉其夫力学，丙夜不休。
夫寻丧，氏年十七，子鉴方在襁褓，氏惟以养老抚孤
为念。鉴稍长，即督教之。年十五，补博士弟子员。无何
鉴亡，周益自悲，朝夕惟依姑所承，色笑恂恂若新妇”
时。年六十卒。